2. melléklet

TÁJÉKOZTATÓ ÉS NYILATKOZAT SZEMÉLYES ADATOK KEZELÉSÉRŐL

Jelen tájékoztató célja, hogy a GDPR (AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvény (Info tv.), rendelkezéseinek megfelelő előzetes tájékoztatást adjon A Magyar Közlekedési Mérnökképzésért Alapítvány (a továbbiakban: „Adatkezelő”) által meghírdetett „Tudományos Diákköri kutatómunka (TDK) támogatására” pályázó természetes személyek személyes adatainak Adatkezelők általi kezelése (a továbbiakban: „Adatkezelés”) tárgyában.

Tájékoztatjuk, hogy az Adatkezelő az Ön alábbi személyes adatait kezeli:

* név
* születési hely és dátum
* elérhetőségek (mobiltelefon, postacím)
* adóazonosító jel
* bankszámlaszám
* e-mail cím
* a fentieken túl valamennyi, az Ön önéletrajzában szereplő személyes adata
* fentieken túl valamennyi, a pályázatban Ön által megadott személyes adat
* az Ön képmása, hangja

Az Adatkezelés célja, hogy az Adatkezelő meg tudja ítélni a pályázati kritériumoknak való megfelelőséget, továbbá, hogy az Adatkezelő a pályázóval kapcsolatot tudjon tartani.

Az Adatkezelés jogalapja az Ön önkéntes hozzájárulása, melyet jelen tájékoztató ismeretében tesz meg.

Adatkezelésre A Magyar Közlekedési Mérnökképzésért Alapítvány kuratóriuma jogosult.

Az Adatkezelés időtartama: az Adatkezelés legfeljebb a pályázatok elbírálásának időpontjáig, a pályázók eredményről történő értesítéséig, valamint a pályázatot lezáró TDK konferenciáig és az ösztöndíj 2. részletének kifizetéséig tart.

Adatkezelő az adatok biztonsága érdekében a pályázati anyagokat tartalmazó könyvtárat jelszóval védi.

Az Adatkezelő elérhetőségei:

A Magyar Közlekedési Mérnökképzésért Alapítvány (székhely: 1032 Budapest, Solymár utca 10. 7./38., tel.: +36 1 463 1953, e-mail: toth.janos@kjk.bme.hu).

Az Ön Adatkezeléssel kapcsolatosan gyakorolható jogai:

1. Tájékoztatáshoz való jog. A GDPR 15. cikk (1) bekezdésének megfelelően, Ön tájékoztatást kérhet az Adatkezelő által kezelt személyes adatokról. Ebben az esetben a A Magyar Közlekedési Mérnökképzésért Alapítvány az Ön által megjelölt elérhetőségére (e-mail cím vagy levelezési cím) továbbítja az alábbi információkat:

* milyen személyes adatokat kezel Önről;
* milyen adatkezelés célokból;
* az adatkezelés időtartama;
* Önt adatkezeléssel összefüggésben megillető jogokról;
* a Nemzeti Adatvédelmi és Információszabadság Hatóságnak („Adatvédelmi Hatóság”) címzett panasz benyújtásának jogáról.

1. Másolatkéréséhez való jog. A GDPR 15. cikk (3)-(4) bekezdése alapján Ön másolatot kérhet A Magyar Közlekedési Mérnökképzésért Alapítvány által kezelt személyes adatokról. Ebben az esetben A Magyar Közlekedési Mérnökképzésért Alapítvány az Ön által megjelölt elérhetőségére (e-mail cím, levelezési cím) továbbítja azokat a személyes adatokat, amelyeket Önről A Magyar Közlekedési Mérnökképzésért Alapítvány kezel.
2. Helyesbítéshez való jog. A GDPR 16. cikke alapján, kérelmére az Ön kérésének megfelelően módosítjuk, pontosítjuk a személyes adatát.
3. Törléshez való jog. Ön kérheti, hogy töröljük személyes adatait, amennyiben annak jelen tájékoztató szerinti adatkezelési célja megvalósult, vagy amennyiben az adatkezelés jogszerűtlenül történt.
4. Korlátozáshoz való jog. Ön kérheti az adatkezelés korlátozását az alábbi esetekben:

* ha vitatja a személyes adatok pontosságát, akkor addig korlátozzuk az adatkezelést, amíg A Magyar Közlekedési Mérnökképzésért Alapítvány ellenőrizi a személyes adatok pontosságát;
* az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
* az Adatkezelőnek már nincs szüksége a személyes adatokra, de Ön igényli azokat jogi igények előterjesztéséhez, érvényesítéséhez vagy védelméhez.

Az adatkezelés korlátozására irányuló kérelme esetében azt is meg kell jelölni, hogy melyik okból kéri a korlátozást.

Az Adatkezelő az adatkezelés korlátozására irányuló kérelmét úgy teljesíti, hogy a személyes adatokat minden más személyes adattól elkülönítetten tárolja. Így például elektronikus adatállományok esetében külső adathordozóra kimenti, a papír alapú iratokat pedig külön mappában tárolja.

1. A joggyakorlás közös szabályai. Az Adatkezelő az Ön kérelmét legfeljebb egy hónapon belül teljesíti, mely időtartam legfeljebb két hónappal meghosszabbítható.

A kérelem megtagadása esetén az Adatkezelő a kérelem beérkezésétől számított egy hónapon belül tájékoztatja Önt a megtagadás indokairól, valamint arról, hogy panaszt nyújthat be az Adatvédelmi Hatóságnál, és élhet bírósági jogorvoslati jogával.

Az Adatkezelő fenntartja magának azt a jogot, hogy ha megalapozott kétségei vannak a kérelmet benyújtó személy kilétét illetően, akkor az érintett személyazonosságának megerősítéséhez szükséges információkat kérjen. Ilyen esetnek tekinthető különösen az, ha az érintett a másolat kéréséhez való jogával él, amely esetben indokolt, hogy az Adatkezelő meggyőződjön arról, hogy a kérelem a jogosult személytől származik.

Amennyiben az Ön megítélése szerint az Adatkezelő adatkezelése nem felel meg a jogszabályi követelményeknek, akkor az Adatvédelmi Hatóság (Postacím: 1363 Budapest, Pf.: 9., e-mail cím: ugyfelszolgalat@naih.hu) eljárását kezdeményezheti.

Emellett Önnek joga van az Adatkezelő adatkezelésével szemben bírósághoz fordulni. A pert - választása szerint - a lakóhelye vagy tartózkodási helye szerint illetékes törvényszék előtt is megindíthatja.

……………….., 2025. ……………..….

.................................................................

Pályázó aláírása